《为胡后山提干咏南麓古松》
宋代·舒岳祥

志在千寻上，根蟠十里间。
不除当路树，为作对门山。
田近龙常见，枝低鹘可攀。
向来戎马入，世故涉艰难。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。